বাংলাদেশে ইসলামের জন্য আ’লীগ সরকার যা করেছে, বিগত সরকারগুলো ব্যর্থ : এমপি মনির | politics | bangladeshbani24.com
প্রকাশ : ১৬ জুন, ২০১৮ ০৩:২০:৩০
ঝিকরগাছার মাটশিয়ায় ১১২টি পরিবার পেলেন নতুন বিদ্যুৎ লাইন-
বাংলাদেশ বাণী, আবুল কালাম আজাদ, ঝিকরগাছা (যশোর) অফিস : ঈদের পূর্বদিন, ঈদ আনন্দে নতুনমাত্রা যোগ করলেন, যশোর-২ (চৌগাছা-ঝিকরগাছা) আসনের জাতীয় সংসদ সদস্য এ্যাড. মনিরুল ইসলাম মনির এমপি। প্রধানমন্ত্রী ও জননেত্রী শেখ হাসিনার পক্ষ থেকে ঈদ উপহার হিসাবে মাটশিয়া গ্রামের ১১২টি পরিবারের মাঝে নতুন বিদ্যুৎ সংযোগ লাইনের শুভ উদ্বোধন করেন তিনি।
ঈদের ঠিক একদিন আগে, ১২২টি পরিবার যেন আলোকিত হলেন। বাঁধভাঙ্গা খুশির জোয়ারে ভাঁসছিল যেন, গোটা মাটশিয়া গ্রামটি। দীর্ঘদিনের লালিত স্বপ্ন বাস্তবায়ন হতে দেখে, অনেকইে আনন্দে আবেগ-আপলুত হয়ে পড়েন।
সংসদ সদস্য এ্যাড. মনিরুল ইসলাম মনির এমপি বলেন, ১৯০১ সাল থেকে ২০০৮ সাল পর্যন্ত দেশে বিদ্যুৎ ছিল ৩২শ মেগাওয়ার্ড। ২০০৮ সাল থেকে ২০১৮ সাল বিদ্যুৎ উৎপাদন প্রায় ২০ হাজার মেগাওয়ার্ড। ১০৮ বছরে বিদ্যুৎ উৎপাদন হয়েছিল ৩২শ মেগাওয়ার্ড আর গত ১০ বছরে জননেত্রী শেখ হাসিনার নেতৃত্বে প্রায় ১৭ হাজার মেগাওয়ার্ড বিদ্যুৎ উৎপাদন হয়েছে।
পারমাণবিক বিদ্যুৎ কেন্দ্র স্থাপন করা হচ্ছে। আগামী ২০২১ সালের মধ্যে সারা দেশে শতভাগ বিদ্যুতায়ন করা হয়েছে। তিনি আরো বলেন, বাংলাদেশে ইসলামের জন্য আওয়ামীলীগ সরকার যা করেছে, বিগত সরকারগুলো ব্যর্থ।
সর্বপ্রথম সরকারী ভাবে হজ্বের ব্যবস্থা, ইসলামী ফাউন্ডেশন গঠন, বিশ্ব ইস্তেমার জায়গা প্রদান, মাদ্রাসা শিক্ষাবোর্ড গঠন, ওআইসির সদস্য পদ লাভ, ইবতেদায়ী শিক্ষাকে জাতীয়করণ, কওমী শিক্ষাকে সমমান, আরবী বিশ্ববিদ্যালয় প্রতিষ্ঠা, এগুলো সব আওয়ামীলীগ সরকারের আমলে হয়েছে।
তিনি বলেন, জননেত্রী শেখ হাসিনার নেতৃত্বে প্রত্যেক উপজেলায় একটি করে ডিজিটাল মসজিদ নির্মাণ করা হবে। প্রত্যেক মসজিদ, মাদ্রাসার সরকারীভাবে যত বরাদ্দ দেয়া হয়েছে, এর আগে বিএনপি-জামায়াত চার দলীয় জোট সরকারও এত বরাদ্দ দেয়নি।
মাটশিয়া গোলদার পাড়া ঈদগাহ মাঠে ওয়ার্ড আওয়ামীলীগের সভাপতি জালাল উদ্দীন গাজীর সভাপতিত্বে বিশেষ অতিথির বক্তব্য রাখেন, পল্লী বিদ্যুৎ সমিতির ঝিকরগাছা জোনাল অফিসের ডেপুটি জেনারেল ম্যানেজার দেবাশীষ কুমার ভট্টাচার্য।
অন্যান্যদের মধ্যে বক্তব্য রাখেন, উপজেলা আওয়ামীলীগের সাবেক সহ-সভাপতি ও সাবেক ইউপি চেয়ারম্যান ইবাদ আলীর, উপজেলা আওয়ামী লীগ নেতা আকবর হোসেন জাপানী, বাঁকড়া ইউনিয়ন আওয়ামীলীগের সভাপতি রবিউল ইসলাম, সাধারন সম্পাদক মাস্টার হেলালউদ্দীন খান, হাজিরবাগ ইউনিয়ন আওয়ামীলীগের সভাপতি মোস্তফা আসাদুজ্জামান, সাবেক চেয়ারম্যান মাওলানা মতিউর রহমান, প্রধান শিক্ষক জিল্লুর রহমান ছিদ্দিকী, মুক্তিযোদ্ধা রবিউল ইসলাম, সাবেক ইউপি সদস্য মাওলানা আনারুল ইসলাম, বাঁকড়া ইউনিয়ন যুবলীগের সভাপতি আবুল কালাম আজাদ, সহ-সভাপতি প্রভাষক মোজাম্মেল হক, সাংগঠনিক সম্পাদক রফিকুল ইসলাম বাবলু, যুবলীগ নেতা রকিবুল হাসান মিন্টু, আসাদুজ্জামান, মশিউর রহমান তাপু, রফিকুল ইসলাম, হাফিজুর রহমান, মিঠু মোল্যা, ছাত্রনেতা নাজিউর রহমান অনিক প্রমূখ।
অনুষ্ঠান পরিচালনা করেন, উপজেলা আওয়ামীলীগের সাবেক বিজ্ঞান ও প্রযুক্তি বিষয়ক সম্পাদক আবুল কাশেম।
উল্লেখ্য, মাটশিয়া গ্রামের ১১২টি পরিবারকে বিদ্যুতের আওতায় আনতে প্রায় ৫১ লক্ষ টাকা ব্যয়ে ২.৫১৪ কিলোমিটার বিদ্যুৎ লাইনের নতুন সংযোগ প্রদান করা হয়েছে।